3. 6. 93 De Europæiske Fællesskabers Tidende Nr. L 134/25 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 10. maj 1993 om en ordning for investeringsstøtte i form af skattelettelser i Baskerlandet (Kun den spanske udgave er autentisk) (93/337/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 93, stk. 2, første afsnit, efter at have givet de interesserede parter en frist til at fremsætte deres bemærkninger i overensstemmelse med ovennævnte artikel, og ud fra følgende betragtninger : Som svar på Kommissionens anmodninger om oplys- ninger underrettede de spanske myndigheder ved skrivelse af 11. oktober 1988, 1. februar 1989, 25. januar 1990, 20. april 1990 og 17. januar 1991 fra Spaniens Faste Repræsentation Kommissionen om den ordning. for investeringsstøtte i form af skattelettelser i Baskerlandet, der indførtes ved Norma Forale 28/1988 i Alava, 8/1988 i Vizcaya og 6/1988 i Guipuzcoa. Inden denne ordning beskrives, bør det erindres, at skat- terelationerne mellem staten og Baskerlandet er reguleret gennem den økonomiske aftale, der blev indført ved lov 12/1981. Inden for rammerne af den økonomiske aftale kan de kompetente institutioner i hver af de tre basker- provinser på visse vilkår opretholde, indføre og regulere skattebestemmelserne inden for deres område, undtagen hvad angår toldafgifter, afgiftsmonopoler og alkoholbe- skatning, der henhører under statens kompetence. På basis af de beføjelser, der ved den økonomiske aftale er blevet overdraget til de tre baskerprovinsers kompetente - institutioner, har disse i hver deres provins indført samme ordning for investeringsstøtte i form af skattelettelser, som er beskrevet nedenfor. Støttemodtagerne er fysiske og juridiske personer, som i Baskerlandet udøver virksomhed inden for landbrug, opdræt, fiskeri, industri og handel, bortset fra visse erhvervsgrene. Kun virksomheder, der udelukkende arbejder i Baskerlan- det, dvs. hvis samlede anlæg findes i Baskerlandet, kan nyde godt af støtteforanstaltninger i forbindelse med selskabsskat, og kun skatteydere, der har fast bopæl i den pågældende provins og udøver den støtteberettigede virk- somhed udelukkende i Baskerlandet, kan nyde godt af støtteforanstaltninger i forbindelse med almindelig indkomstskat, idet disse regler er fastlagt i den økono- miske aftale. Den økonomiske aftale er senere blevet ændret, således at de baskiske bestemmelser om selskabsskat fra den 1. januar 1991 finder anvendelse på virksomheder, der udelukkende arbejder i Baskerlandet, og hvis omsætning det foregående år oversteg 300 mio. pta., på virksomheder, der har deres skattemæssige hjemsted i Baskerlandet, og hvis omsætning det foregående år ikke oversteg 300 mio. pta. samt på virksomheder, der har deres skattemæssige hjemsted i Baskerlandet, og hvis aktiviteter uden for Baskerlandet udgør under 75 % af de samlede aktiviteter.